**คำแนะนำในการเตรียมนำเสนอภาคบรรยาย**

1. ให้ผู้นำเสนอจัดทำสไลด์ โดยโปรแกรม MS-Power point version 2010 ขึ้นไป ความยาวไม่เกิน 12 นาที (ซักถามอีก 3 นาที) กำหนดชื่อไฟล์โดยใช้ชื่อผู้นำเสนอ เป็นภาษาอังกฤษ หากมีมากกว่า 1 เรื่อง ให้ใส่หมายเลขต่อท้ายชื่อ
2. ให้ส่งไฟล์นำเสนอที่ฝ่ายโสตฯ ของงานประชุมวิชาการ ณ วันลงทะเบียน
3. การนำเสนอควรประกอบด้วยหัวข้อ ดังนี้  
   **ชื่อเรื่อง:** ทั้งภาษาไทยและภาษาอังกฤษ  
   **ชื่อ  และหน่วยงานผู้เขียน:** ทั้งภาษาไทยและภาษาอังกฤษ  
   **ไม่ต้องใส่บทคัดย่อ**  
   **บทนำ:** แสดงความสำคัญของปัญหา  การตรวจเอกสาร และวัตถุประสงค์ของของงานวิจัย โดยย่อ  
   **วิธีการศึกษา:**  ควรเสนอให้กระชับและเป็นขั้นตอนที่เหมาะสม ประกอบด้วย แผนการทดลอง หน่วยทดลอง เทคนิคการเก็บข้อมูล การวิเคราะห์ทางสถิติ และรายละเอียดสำคัญอื่นๆ พอสังเขป  
   **ผลการศึกษา:** บรรยายสรุปผลการวิจัย หลีกเลี่ยงการซ้ำซ้อนกับข้อความในตารางหรือรูปประกอบ (ถ้ามี) ตารางและรูปประกอบให้ใช้ภาษาอังกฤษทั้งหมด  
   **วิจารณ์:** (อาจรวมกับผลการศึกษา) ควรประกอบด้วยหลักการที่ออกมาจากการวิจัย เปรียบเทียบกับผลการวิจัยของผู้อื่น ปัญหาหรือข้อโต้แย้งในสาระสำคัญ ข้อเสนอแนะเพื่อการวิจัยในอนาคต และแนวทางที่จะนำไปใช้ประโยชน์  
   **สรุป:** (อาจรวมกับวิจารณ์) ไม่ควรซ้ำซ้อนกับการแสดงผล แต่เป็นการสรุปให้สอดคล้องกับวัตถุประสงค์  
   **คำขอบคุณ:**(ถ้ามี)  สำหรับผู้ช่วยเหลืองานวิจัย หรือการเตรียมเอกสาร (แต่มิได้มีชื่อเป็นผู้เขียนร่วม) แหล่งทุนหน่วยงาน หรืออื่นๆ ตามความเหมาะสม  
   **ไม่ต้องใส่เอกสารอ้างอิง**
4. ควรเรียบเรียงโดยย่อจากต้นฉบับมาลงในสไลด์ มีจำนวนตารางและภาพประกอบที่เหมาะสม